
Стартира Седмица на бащата 2017!
За пети пореден път Седмицата на бащата се чества през втората седмица на ноември. Из цялата страна между 6 и 12 ноември бащи и деца ще могат да прекарат качествено време заедно, което идва да напомни, че бащите и другите значими за децата мъже създават едната част от вселената за своите деца, допълнена, разбира се, от техните майки.
Казват, че истинският мъж знае как да бъде баща. Но мъжете не са „програмирани“ да знаят как, а непрекъснато го учат – от своите родители, дядовци и баби, от другите важни мъже в живота си и най-вече: от децата. Защото именно във времето, когато бащите са заедно с малките хора, те могат да разберат колко важни са за техните детски крачки през живота, и колко важни са децата за пътя на бащите и мъжете – път, по който всеки мъж има шанса да открие, че малкото дете е личност, и че най-голямата сила на мъжете е в това да ги подкрепят по техния път.
Неслучайно Седмица на бащата 2017 обръща внимание на силата на мъжете. Бащата у нас е глава на семейството, често възприеман като родителя, който е „по по-сериозните работи“, дисциплината, наказанията. Апелът на Национална кампания „Да бъдеш Баща“ към българските мъже е да научат децата как и кога да използват силата си, но и как да се учат да се предпазват и самите те да бъдат силни, без да прилагат насилие. 
Национална кампания „Да бъдеш баща“ води началото си от 2013 г., когато 10 неправителствени организации се обединяват около целта общественото внимание да бъде насочено върху значимостта на бащината роля за пълноценното развитие на детето.
„Да бъдеш Баща” е част от световната кампания за бащина грижа MenCare, която се провежда в повече от 40 държави на 5 континента. Целта на MenCare е да подкрепя мъжете в ролята им на грижовни, справедливи, отговорни и неагресивни родители и настойници, за да подпомогне успешното развитие на децата и отношенията в семейството.
Научете повече за кампанията на www.mencare.bg 
[image: ]
1

image2.png
[la 6baew

HALVIOHARHA KAMMAHUA




image1.png
s"ﬂe_ﬂf%
BAIIIA \%

/
CEAMIIIATA
HA BAINIATA

FEL M S o e




image3.jpeg
[a 6baeww EE

HALWOHAAHA KAMMNAHNA





